Zoologia recreativa (IV). La gamba vermella\nDediquem aquest quart capítol a una espècie abundant a les costes mediterrànies a l'estiu: la gamba vermella.\nLa gamba vermella (Aristeus antennatus) és un crustaci marí de l'ordre dels decàpodes, amb l'abdomen molt desenvolupat i la closca flexible. És una espècie comuna a tot el litoral mediterrani i, evidentment, rep diversos noms segons la zona on es trobi: "Guiri", "Turista", "Gamba", "Llagostí", "Perdigot", "Estranger"...\nLa gamba vermella, com la resta d'espècies de gamba, és migratòria, tot i que els seus moviments migratoris són molt especials; fins i tot es podria dir que contradiuen les lleis naturals perquè estableixen els seus quarters d'’hivern als països nòrdics (Alemanya, Bèlgica, Regne Unit, Holanda i Escandinàvia, preferentment, tot i que darrerament s'observa una tendència a fer l'estada hivernal a la zona que antigament ocupava la Unió de Repúbliques Socialistes Soviètiques) i fa l'estiatge a les costes mediterrànies.\nPotser aquests estranys costums migratoris explicarien el dràstic canvi de pigmentació, més propi d'espècies sedentàries, que va del blanc lletós (perfectament adequat a ambients nivals), amb un clímax cap al febrer, fins al vermell sang (suposadament, l'avantsala del bru de les espècies autòctones mediterrànies), amb un clímax a l'agost.\nCertament, diversos estudis de psicozoologia han demostrat que el canvi de pigmentació estiuenc és dolorós, però els espècimens de gamba vermella estudiats l'accepten amb l'esperança de mimetitzar-se amb el clor bru de la majoria de crustacis autòctons. El que no saben és que no aconseguiran mai i ho tornen a provar cada any (potser és un tema de memòria de peix... Caldrien estudis quantitatius d'espectre ampli per corroborar aquesta hipòtesi).\nPer entrar en l'estudi detallat dels individus d’aquesta espècie, hem de dir que el mascle acostuma a tenir l'abdomen més desenvolupat que la femella, segurament degut al seu règim alimentari estival que es fonamenta en la cervesa, la sangria, la pizza i les patates fregides.\nLa femella llueix uns apèndixs pectorals amb funció atractiva envers el mascle que, a començament de la temporada estival, es veuen remarcats per uns triangles de color més blanc que la resta del cos. Aquest triangle, a mesura que avança l'estiu, es dilueix en el color vermell sang uniforme de tot el cos, suposadament degut a la finalització de l'època de zel (pendent d'estudi sexozoològic que ho corrobori).\nLa hipertròfia del cap i els ulls sobresortints de les òrbites són comuns a gairebé totes les subespècies de gamba i no són característiques sexualment diferenciables, tot i que el mascle acostuma a destacar de manera gairebé inapreciable en aquest aspecte. També s'ha de dir que totes dues característiques s'accentuen als vespres i arriben al seu clímax a la matinada (entre les tres i les quatre), remetent lentament al llarg del matí següent mentre els subjectes descansen procurant evitar qualsevol mena de soroll estrident i moviments convulsius.\nEl fet de ser decàpode (de comptar amb més extremitats que els pops) afavoreix especialment el mascle que se n'aprofita durant les hores nocturnes, mentre es du a terme el procés de creixement cranial i externalització ocular, per a desesperació de les femelles, tant les de la pròpia espècie (per un innat i curiós sentit de possessió), com les de les espècies autòctones (pel fet mateix de l'assetjament) i pels mascles de les espècies autòctones amb vida més aviat nocturna que veuen trontollar la seva supremacia i les seves possibilitats de reproducció (o d'aparellament, simplement i llana). Evidentment, aquest fet provoca enfrontaments testosterònics (assimilables a les parades nupcials de la resta d'espècies) que poden acabar tràgicament pel fet (inusual en la majoria d'espècies) de la solidaritat intergèneres, concepte estudiat a bastament pels etòlegs més reconeguts i sobre el qual no insistirem en aquest treball.\nAtès que l'estiatge de la gamba vermella és inusualment breu, el procés d'adquisició de la pigmentació ha de ser, per força, accelerat i en això la gamba vermella destaca per sobre de las resta d'espècies del seu gènere. Si fossin humanes, diríem que "són professionals de la pigmentació". Estudiem detalladament el procés:\nEn l'hora que els metges recomanen als humans de no exposar-se al sol, les famílies de gambes vermelles emergeixen del seu cau amb el seu procés de deshipertrofiació encefàlica encara incipient. Les gambes vermelles en els seus desplaçaments, tant els llargs (emigració anual nord-sud, que ja hem comentat) com els curts (cau – sorra de la platja) segueixen un estricte ritual:\nEl mascle alfa encapçala la filera (les gambes vermelles, com la resta de gambes, es desplacen en filera), carretejant les vitualles: una nevera amb les cerveses i refrescs de cola per a la prole, i una bossa amb entrepans i el que es coneix en l'argot com snacks (una anàlisi detallada dels snacks permet categoritzar-los com a subproductes de la destil·lació del petroli, i s'ha comprovat que molt poques espècies de decàpodes els poden pair).\nLa femella el segueix carretejant els estris que han de mantenir la prole ocupada durant tot el període que dedicaran a pigmentar-se: para-sol, galledes, pales, rasclets, pilota, pales com de ping-pong, piscina inflable, coixins, tovalloles...\nLa prole segueix els seus progenitors en un cert desordre semicontrolat i, de vegades, col·laboren amb la femella a transportar els estris bàsics d'entreteniment.\nAtès l'esperit gregari de totes les gambes (i, evidentment, també l'espècie que ens ocupa), un primer cop d'ull de reconeixement de la zona (tasca en què s'hi han especialitzat les femelles) els permet de detectar altres individus de l'espècie, el que els indicarà el lloc d'assentament.\nAquest procés es idèntic al desenvolupat en els desplaçaments migratoris nord-sud.\nUn cop triat el lloc, i després de la pressa de contacte amb els veïns, comença la colonització de l'espai:\nEl mascle es desfà de la seva impedimenta i, segons com estigui d'avançat el procés de deshipertrofiació encefàlica, pot (o no) obrir la primera cervesa del dia per a obtenir-ne l'energia necessària per dur a terme les tasques que li pertoquen: clavar el pal del para-sol i obrir-lo amb l'orientació adequada per no haver-lo de moure en la resta de la jornada, col·locar la nevera i la bossa de les provisions arran del pal i mirar amb cara d'expert l'estat de la mar, a la qual no pensa apropar-se en cap moment.\nLa femella estén les tovalloles fora del àmbit de protecció del para-sol orientades de manera que no calgui moure-les massa per mantenir-se amb el cap orientat al Sol, recull la roba amb què la gamba vermella cobreix la closca flexible durant els trasllats (tant la pròpia com la que li allarguen la resta de membres de la família) i la penja ordenadament en les barnilles del para-sol de manera que un cop de vent pugui tirar-la a terra i, així, s'ompli de sorra, i finalment, reparteix crema protectora solar per les zones exemptes de closca flexible de la prole i en alguns casos extrems s'ha arribat a detectar femelles que posen crema sobre l'esquena del mascle alfa.\nLa prole es dispersa i els individus adults es concentren en la pigmentació un cop reduïda al màxim la zona del cos protegida per closca flexible (que en el cas del mascle, encara sembla més exigua per efecte del desenvolupament abdominal) i col·loquen delicadament les seves còrpores sobre la tovallola de manera que cap part del cos faci ombra a cap altra part del cos. Aleshores comença la letargia diürna (que, recordem-ho, accelera el procés de deshipertrofiació encefàlica) que només es veu interrompuda per moviments lleus de rotació sobre l'eix vertical del cos, semiincorporacions per controlar la prole o per estirar alguna de les extremitats fins a la nevera i fer reduir les existències de cervesa.\nAquesta inactivitat, en el cas del mascle, es veu interrompuda quan sent la crida del que, per als humans, vindria a ser "la síndrome del niu buit" (o una cosa semblant). En algun moment (sortosament, no de manera simultània) tots els mascles alfa senten la necessitat de fer un castell envoltat d’un sistema de canalitzacions més o menys sofisticat amb l'ajut, sovint més simbòlic que real, de la seva prole.\nA una hora indeterminada, quan la femella ha esgotat les provisions d'aigua del polvoritzador que li permet d'humitejar-se sense haver-se de desplaçar a la zona de trencament de les onades, el mascle s'alça poderós, revestit de tota la seva autoritat i crida la prole perquè participi en la ingesta de la resta de provisions tant líquides (les cerveses són privatives dels adults) com sòlides.\nTot i no regurgitar (la gamba vermella no és un remugant, tot i que de vegades ho pugui semblar), el període immediatament posterior a la ingesta d'aliments sòlids es caracteritza per una taxa d'inactivitat encara més intensa (en el cas dels adults), al final de la qual el mascle, normalment a instàncies de la femella, es torna a alçar per reagrupar la prole, procedir a recollir els estris desplegats i tornar-se a cobrir la closca (cada cop menys flexible i més sensible a causa de la pigmentació) amb la roba convenientment arrebossada amb sorra (cosa que produeix uns grunys irrepetibles molt característics de l'espècie).\nEl viatge sorra de la platja – cau es desenvolupa seguint la mateixa rutina que el viatge cau – sorra de la platja, tot i que amb un ritme més relaxat.\nL'arribada al cau sempre és un moment emocionant per a la gamba vermella. En obrir la porta, els rep una bafarada de calor que el fa suar de manera immediata, cosa no gens convenient per a la relació closca pigmentada – roba ensorrada. En aquest moment, les accions defensives que desenvolupa la família en ple estan perfectament pautades: descarregar els estris, obrir finestres, desprendre's de la roba sobrera, acudir en perfecte ordre cap a la dutxa. El mascle alfa i la femella, ho fan en darrer lloc, mentrestant ingereixen cervesa freda per compensar l'augment de la temperatura i els efectes de la sudoració. La femella espera la prole per cobrir-los la closca de crema abans no s'hi formin bombolles, el mascle ordena els estris i en acabat, es dirigeixen a la dutxa (normalment, per separat).\nAbans de l'activitat predadora nocturna del mascle alfa (de vegades acompanyat per la femella, mai per la prole), només queda un reconfortant sopar, evidentment regat amb sangria.\nTrobareu altres entrades d'aquesta sèrie a: Zoologia recreativa III, Zoologia recreativa II i Zoologia recreativa I


Biblioteca Hemeroteca Municipal de Tarragona (BHMT) | Biblioteca & TGN : cultura i patrimonis\nPublicat el 17/05/2021 per bibliotgn\nLa Biblioteca Hemeroteca Municipal (BHMT) es va inaugurar l’any 1985 a l’edifici de l’Antic Ajuntament. Va iniciar l’activitat amb el fons de publicacions periòdiques i monogràfiques que es conservaven a l’Ajuntament de Tarragona i la biblioteca de temàtica tarragonina del notari i bibliòfil Josep Gramunt i Subiela que es conservava a la Casa Castellarnau, incorporada al patrimoni municipal el 1979. La biblioteca i hemeroteca està especialitzada en temàtica i autors locals. Trobem manuscrits, edicions de llibres del segle XVI en endavant difícils de trobar, llibres de bibliòfil, i un llarg etcètera que fan que la biblioteca sigui de visita obligada pels estudiosos de la ciutat de Tarragona. La BHMT, a més, disposa d’una extensa bibliografia sobre la Guerra del Francès i el setge de Tarragona de 1811.\nEs conserven més de quatre-cents títols de publicacions periòdiques aparegudes a la ciutat des de 1808, any en què surt el primer Diario de Tarragona, fins a l’actualitat.\nA dia d’avui ja és possible consultar més de 13.000 noves pàgines de publicacions periòdiques de Tarragona. Amb la digitalització feta l’any 2020, la Biblioteca Hemeroteca Municipal situada a l’espai de la Tabacalera ja disposa de 120 capçaleres i més de 395.000 pàgines de publicacions. Cronològicament abasten el període comprès entre el dia 1 de novembre de 1808, en què apareix el primer Diario de Tarragona i el març de 2011. A banda de les principals publicacions del segle XIX, destaca la premsa apareguda durant la Segona República, la Guerra Civil i els inicis del Franquisme.\nEn concret i gràcies a la compra, les donacions i les cessions de revistes i diaris que no existien a l’Hemeroteca Municipal s’han pogut incorporar noves capçaleres, algunes d’elles de molt curta durada i exemplars difícils de trobar. En altres ocasions s’ha pogut completar alguna col·lecció que ja estava digitalitzada però no completa.\nÉs el cas del diari El ferrocarril (1892-1893) procedent de compra de tota la col·lecció. La cessió i donació d’exemplars que no teníem com El recuerdo (1845), Los Felius (1900), Venus (1917), L’Aucell (1902), La Copona (1897-98) o completar col·leccions com la de Gent jove (1901-1903), Nike (1967-1971), Batxiller (1934), Patria (1908). També s’ha continuat amb la digitalització del Diario Español que actualment es pot consultar fins al desembre de 1976.\nPodeu accedir aquí a la Premsa Digitalitzada


Backbord Und Steuerbord Stralsund Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLangenstrasse 22, Stralsund Town Center, Stralsund, Alemanya, 18439\nbasat en 72 comentaris Veure totes les 27 fotos\nSobre Backbord Und Steuerbord\nBackbord Und Steuerbord, ubicat a Stralsund City Center, Stralsund, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Backbord Und Steuerbord és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, habitació familiar, lloguer de bicicletes per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Stralsund, faci de Backbord Und Steuerbord la vostra llar.\nCal que informeu el Backbord Und Steuerbord de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


MORESO PLANTEJA AUGMENTAR LES TAXES FINS UN 50% | agoraupf\n← ELS TREBALLS DE LA COMISSIÓ PER A L’ESTUDI DE LA GOVERNANÇA DEL SISTEMA UNIVERSITARI DE CATALUNYA.\nEs absurd que tots pensem que no es pot canviar aquest sistema →\nMORESO PLANTEJA AUGMENTAR LES TAXES FINS UN 50%\nPublicat el 14 Març 2012 per agoraupf\nMoreso explica que en el curs 2011-2012 hi ha 250 professors associats menys contractats\nMaría Belmez – ACN · ID 659421\nBarcelona (ACN).- El rector de la Universitat Pompeu Fabra (UPF), Josep Joan Moreso, ha plantejat un augment de taxes de fins el 50% per “mantenir” la universitat pública. En una trobada amb la premsa, Moreso ha dit que en el context econòmic actual “un augment moderat de les taxes seria una manera de mantenir els recursos”. El rector ha afegit però que això hauria d’anar acompanyat d’un increment també de les beques per evitar que quedin fora del sistema els estudiants amb més necessitats econòmiques. Moreso creu que s’hauria de reflexionar sobre si l’aportació que fan els universitaris als seus estudis és suficient, i per això ha considerat que no seria descabellat demanar una mica més “a aquells que poden”.\nMoreso ha considerat que augmentar un 50% les taxes universitàries seria un augment “moderat” no pel percentatge, que reconeix que és alt, sinó perquè es parteix de la base que, segons el seu parer, l’aportació que fan els universitaris al finançament dels seus estudis és petita. Ha remarcat que això hauria d’anar acompanyat d’unes beques salaris que permetessin no deixar fora aquelles persones amb una situació econòmica més complicada.\nEn aquesta línia, el rector ha considerat que “no seria irraonable demanar una mica més d’esforç a les classes mitjanes i donar més beques als que més ho necessiten”. Ha recordat que la universitat “no és un servei universal” i no té una funció d’igualar la població, per la qual cosa ha assegurat que s’hauria de fer un debat a tota la comunitat universitària per plantejar la necessitat d’augmentar l’aportació dels universitaris.\n200 associats menys\nD’altra banda, Moreso ha explicat que com a conseqüència de la retallada en el pressupost destinat a les universitats, la UPF ha prescindit d’uns 200 professors associats durant el curs 2011-2’012. El rector ha defensat que la Pompeu ha optat per “no afectar a la part estructural” ni aquells que aspiren a ser professors permanents sinó als associats, que ja tenen una feina estable.\nLa UPF comptava fins ara amb aproximadament uns 1.400 associats i la reducció d’aquest curs es suplirà augmentat les hores de classe dels professors permanents, els associats que s’han mantingut i la introducció més intensiva de noves figures com els doctorands que fan funcions de assistents.\nLa no renovació dels contractes d’aquests 200 professors associats suposarà un estalvi de fins a 2 MEUR per aquest curs. Moreso ha volgut destacar que el que s’han reduït són hores, “no llocs de treball”, perquè són persones que tenen una altra ocupació.\nEl rector ha presenta també el nou edifici al carrer Wellingont que acollirà diversos centres de recerca i plataformes de postgrau i de doctorat. L’edifici, projectat per l’arquitecte Juan Navarro, tindrà una superfície de 8.685 metres quadrats i està previst que s’inaugurarà el 2014.\nL’edifici acollirà el Centre de Recerca en Economia Internacional (CREI), el Centre de Recerca en Economia i Salut (CRES), el Centre d’Investigació de les Economies de la Mediterrània (CREMed), la Barcelona Graduate School of Economics (Barcelona GSE), l’Institut Barcelona d’Estudis Internacionals (IBEI) i la Barcelona School of Management, entre d’altes.\nLa inversió per a la seva construcció és de 15.155.000 euros, pressupost amb el que ja compten a través de fons i crèdits.\nD’altra banda, Moreso ha explicat que la no arribada dels crèdits vinculats al projecte Campus d’Excel·lència Internacional (CEI) en la convocatòria del 2011 no permetrà impulsar algun projecte amb el Consell Superior d’Investigacions Científiques (CSIC).


Lloguer d'espais - Museu d'Arqueologia de Catalunya - Seu Empúries\nIII Cursa de la Dona de l'Escala\nEmpúries virtual, un itinerari pel jaciment per submergir-se en el passat. Els dissabtes i festius.\nEmpúries està situat al cor de la Costa Brava i compta amb un entorn paisatgístic de gran bellesa. El jaciment el componen dues ciutats antigues d’època clàssica situades arran de mar, al Sud de la badia de Roses, segons la Unesco una de les més belles del món. Es tracta per tant, d’un dels millors escenaris històrics de Catalunya que ofereix diversos espais perquè entitats, empreses i qualsevol persona a títol individual, puguin organitzar-hi actes privats fora dels espais convencionals.\nEs tracta també d'un espai òptim per la realització de reportatges publicitaris, vídeos, espots comercials, filmacions i rodatges per a cadenes de televisió, per al cinema i similars.\nLa seu d'Empúries del Museu d'Arqueologia de Catalunya disposa de diferents espais aptes per a la celebració de diversos actes: recepcions, congressos, seminaris, presentacions...\nPer sol·licitar informació de qualsevol dels espais del MAC-Empúries cal adreçar una petició per escrit al correu genèric del jaciment macempuries.cultura@gencat.cat, o podeu trucar-nos al 972 77 02 08.\nT. 972 77 02 08\nTelèfon de reserves: 972 77 59 76\nHorari de reserves: 9h a 16h (dl-dv)\nDe l’1 d’octubre al 15 de novembre (dl.-dg.)\nDel 16 de novembre al 15 de febrer (dm.-dg.)\nDel 16 de febrer al 31 de maig (dl.-dg.)\nDe l’1 de juny al 30 de setembre (dl.-dg.)\nTELÈFON: 972 77 02 08\nModificació de taxes de lloguer espais 2017 60,992 kB\nTaxes i condicions de lloguer d'espais_2016 60,991 kB\nTerrassa del museu


Més de 400 alumnes participaran a un renovat Fòrum Estudiants-Empresa - Qué!\nviernes, 7 agosto 2020 11:54\nMés de 400 alumnes participaran a un renovat Fòrum Estudiants-Empresa\nUns 400 alumnes i més de 45 expositors participaran aquest divendres 13 d'abril al Fòrum Estudiants-Empresa (FEE). L'activitat, que arriba a la seva vuitena edició, està organitzada pel departament de Joventut i Voluntariat del ministeri de Cultura, Esports i Joventut del Govern. El fòrum està adreçat a estudiants de batxillerat, estudiants de formació professional, estudiants universitaris i empreses nacionals tant del sector públic com del privat.\nL’objectiu d’aquest fòrum és posar en contacte l’empresariat andorrà amb els estudiants amb una doble finalitat: d’una banda, ha d’oferir a l’empresa la recerca de futurs professionals i, de l'altra, oferir als estudiants la possibilitat d’establir contacte directe amb empreses andorranes, de forma que es pugui, en la mesura que sigui possible, organitzar l’entrada al món laboral d’una manera planificada abans d’acabar els estudis.\nEl fòrum obrirà les portes a les 9.30 h fins les 14 h i se celebrarà a la sala del Prat del Roure d’Escaldes-Engordany, sent una de les principals novetats d’aquesta edició. El nou emplaçament ha permès modificar el format de les activitats que s'hi ha programat, com són les xerrades i els tallers. Així doncs, al llarg del matí, s’organitzaran nou xerrades de 15 minuts de durada cadascuna. Les temàtiques seran molt diverses i aniran a càrrec de professionals del país que actualment treballen al sector.\nAixí mateix, es desenvoluparan diversos tallers, on s’ensenyarà als joves qüestions pràctiques a tenir en compte en l’àmbit laboral, com per exemple, confeccionar un bon CV, o donar el millor d'un mateix en una entrevista de feina. Aquest any el fòrum també es vol apropar als universitaris ampliant les temàtiques tractades i les ofertes de treball disponibles. En aquest sentit, s’ha programat una estratègia d'acció conjunta amb el Fòrum Nacional de la Joventut d’Andorra (FNJA), de tal manera que els estudiants universitaris que assisteixin al FEE es beneficiaran d’un descompte en els viatges amb el DirectBus (Andorra-Barcelona).\nPer la seva banda, els estudiants de 4t d'ESO podran conèixer les professions que estan presents a Andorra i que potser desconeixien, i podran contactar els professionals que els informaran sobre les tasques que es desenvolupen, les expectatives laborals i les vies d'accés a la professió.\nEn aquesta vuitena edició del FEE, els estudiants de batxillerat també tindran unlloc especial ja que s'ha posat èmfasi en la participació de professions que requereixen estudis superiors. Aquests joves també podran contactar amb empreses que busquen treballadors per l'estiu i vacances escolars, i que també ofereixen una major conciliació amb els estudis.\nArtículo anteriorEl PSOE reclama al Gobierno los 200 millones del Pacto contra la Violencia de Género que anunció\nArtículo siguienteDetienen a un hombre por mantener relaciones sexuales con dos yeguas en una finca de Mallorca


territoris.cat/Oriol Farré 17:06 18/07/16\nL'instagramer Carlesvidu, ha sigut el guanyador del concurs d'Instagram convocat per l'Associació de les Festes del Segar i el Batre, una fotografia seleccionada entre el mig centenar de treballs presentats.\nurgell incorporar nous sectors pagesia populars\nMés presencia de les dones en la Festa del Batre de la Fuliola\nL'Associació de les Festes del Segar i el Batre de La Fuliola ha clausurat aquest cap de setmana la trenta-setena edició, amb la mirada posada en nous projectes, que tenen com a objectiu consolidar la festa com un centre d'interpretació del blat i la pagesia. Per aquest motiu l'organització té previst incorporar nous públics, amb activitats per a totes les edats, així com altres sectors relacionats amb el blat, com ara la ramaderia.\nSegons el president de l'ens organitzador Oriol Farré, el blat és un super aliment del qual se n'obtenen des de la farina per fer pa fins a la cervesa i també és un dels ingredients principals de la dieta dels animals, per això la nova junta vol incorporar aquesta visió panoràmica de la vida a pagès i no descarta la presència d'una mostra d'animals a la festa en la pròxima edició, ja que en la seva dieta també hi és present el blat. Farré ha afegit que en definitiva, volem estirar el fil per mostrar que el blat és un dels ingredients primordials en les nostres vides.\nDurant la festa s'ha donat a conèixer el guanyador del concurs d'Instagram del Segar. D'entre la cinquantena de participants ha resultat guanyador l'instagramer Carlesvidu, mentre que del concurs d'urban sketchers el guanyador ha estat Mr. Petardez. El guanyador dels concursos del Batre es donarà a conèixer el dia 24 de juliol a la pàgina de Facebook de les Festes.\nDe fet el que persegueix la festa és convertir-se en un centre d'interpretació del blat, element a partir del qual mostrar la pagesia, la ramaderia i per extensió la vida a pagès. Aquesta visió panoràmica de la vida a pagès a partir del blat com a fil conductor és l'objectiu que persegueix la festa.\nSegons explica Farré, l'assignatura pendent de la festa és tancar el cercle explicant els usos del blat i poder-ho mostrar en directe per aportar valor a tota la feina artesanal dels nostres besavis pagesos. El president afegeix que també volem recuperar tots els valors adossats a la festa: tant els jocs tradicionals de la canalla, en perill d'extinció si no els transmetem, les diferents feines de les dones, així com el valor de l'esforç per aconseguir alguna cosa a la vida.


Valls - Viquipèdia, l'enciclopèdia lliure\nmunicipi de Catalunya, capital de l'Alt Camp\nS'ha proposat que «El Palau de Reig» sigui fusionat a aquest article. (Vegeu la discussió, pendent de concretar). Data: 2021\nAquest article tracta sobre el municipi de l'Alt Camp. Vegeu-ne altres significats a «Valls (desambiguació)».\nValls és un municipi de Catalunya, capital de la comarca de l'Alt Camp. Es troba a 19 km de Tarragona i a 215 m sobre el nivell del mar. Inclou l'entitat municipal descentralitzada de Picamoixons.\n41° 17′ 18″ N, 1° 15′ 03″ E / 41.288333°N,1.250833°E / 41.288333; 1.250833Coord.: 41° 17′ 18″ N, 1° 15′ 03″ E / 41.288333°N,1.250833°E / 41.288333; 1.250833\nVallenc, vallenca, vallencs, vallenques\nJoan Baptista, Candelera i Úrsula de Colònia\nDolors Farré i Cuadras (2019–)\n2.1 Valls, bressol dels castells\n7 Xiquets de Valls\n7.1 Colla Vella dels Xiquets de Valls\n7.2 Colla Joves Xiquets de Valls\n9 Fills il·lustres de la ciutat\nLlista de topònims de Valls (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).\nLa ciutat de Valls està enclavada en una zona de pas. Això fa que des de la prehistòria la zona hagi estat ocupada per l'home. En són bona mostra les troballes del jaciment de Picamoixons, entre altres. Més endavant, a l'època dels ibers i en la posterior romanització, els paratges de Valls foren habitats amb intensitat. El jaciment ibèric del Vilar i el forn d'època iberoromana de Fontscaldes així ho evidencien.\nL'any 1194 ja està documentada l'església parroquial de Sant Joan. El 1210 el rei Pere el Catòlic concedí el privilegi del mercat setmanal. L'any 1229 la vila ja tenia les seves Ordinacions Municipals, unes de les més antigues de Catalunya, fet que demostra ja la complexitat de l'estructura econòmica i social de la ciutat.\nLa vila tenia dos punts neuràlgics: l'església parroquial de Sant Joan, romànica, i el castell, propietat de l'arquebisbe, el qual era senyor absolut de la municipalitat des de l'any 1391, en què el rei Joan I li vengué la seva jurisdicció. Fou en aquesta època, a l'últim terç del segle xiv, quan es configuraren els límits de la ciutat antiga en construir-se les muralles.\nLa vila tenia una gran vitalitat i esdevingué la segona població del Camp de Tarragona al llarg dels segles XIV, XV i XVI. Fou aquest últim segle el que veié la construcció de diverses esglésies i convents i diverses obres civils d'importància. La més emblemàtica fou la construcció de la nova església parroquial de Sant Joan, entre el 1569 i el 1583.\nDesprés de l'embranzida constructora de finals del segle xvi, el segle xvii començà amb crisis constants que s'agreujaren amb la guerra contra França i més tard amb la guerra dels Segadors. La vila de Valls, situada en un punt estratègic entre Lleida i Tarragona, es veié assetjada una vegada i una altra per les tropes invasores, i l'agost de 1694 s'hi produí l'avalot dels pobres, que s'estengué a Solivella.\nPassada la guerra la vila recobrà la seva puixança econòmica fins a principis del segle xviii en què novament es veié assetjada, ara amb motiu de la guerra de Successió. El 1709, el rei Carles va concedir el títol de ciutat a la vila, pels grans serveis prestats a la seva causa; un títol que Valls perdé en accedir el rei Felip V a la Corona d'Aragó.\nL'entronització de la nova monarquia feu aflorar nous dirigents, especialment la família Veciana, que dirigirà el cos dels Mossos d'Esquadra, nascuts a la ciutat. Al llarg de la centúria es veié la construcció del nou santuari de la Mare de Déu del Lledó, de l'església de Sant Antoni i del quarter. Fou un moment de gran expansió econòmica en què destacava el cultiu de la vinya i el seu comerç. El segle xviii s'acabà amb la fundació de les Festes Decennals de la Mare de Déu de la Candela, l'any 1791, de gran repercussió en la història de la ciutat, i amb l'aparició de les primeres manifestacions del fet casteller tal com el coneixem ara.\nEl segle xix s'inicià amb la invasió francesa durant la qual es produí la Batalla del Pont de Goi el 25 de febrer de 1809, i continuà amb les Guerres Carlines. Tot el segle es veié constantment sobresaltat per motins (1834 i 1845), fets revolucionaris (1868 i 1869) i enfrontaments entre patrons i obrers. Uns enfrontaments lògics si pensem que la ciutat comptava amb una forta industrialització, especialment en el ram tèxtil. Tinguem en compte, a més a més, que el 1842 Valls arribà als 16.084 habitants, de manera que efímerament es convertia en la quarta ciutat de Catalunya en pes demogràfic, després de Barcelona, Reus i Tortosa. L'any 1850 fou inaugurat el Teatre Principal.\nLa inestabilitat social i la plaga de la fil·loxera, que afectà la vinya, provocaren un enfonsament econòmic de la ciutat. Tot i així, en les dues darreres dècades del segle Valls veié diversos fets importants, com la creació de la fàbrica de gas (1880), la fundació del Banc de Valls (1881), l'arribada del tren Barcelona-Vilanova-Valls (1883), el naixement de la Societat Agrícola (1888) i la construcció del campanar de Sant Joan (1897), el més alt de Catalunya. Fidel a la Segona República Espanyola, fou víctima de bombardeigs, repressió republicana i nacionalista, i les principals esglésies i capelles foren assaltades i cremades.\nValls, bressol dels castellsModifica\nDurant el segle xx s'han produït grans transformacions econòmiques, socials i urbanístiques. Ara bé: fins força després del greu sotrac de la guerra civil (1936-1939), la ciutat patí l'estancament iniciat en la centúria anterior. No obstant això, podem destacar que abans de la contesa sorgiren iniciatives importants com la Biblioteca Popular, la Cooperativa Elèctrica i l'Escola del Treball. Gradualment, a partir dels anys cinquanta es produí una nova expansió industrial. Mentre els sectors tradicionals de la indústria (el tèxtil, els aiguardents i els adobats), així com l'agricultura, anaven quedant reduïts a la mínima expressió, sorgien dues empreses metal·lúrgiques destinades a fer-se molt grans. La creació del Polígon Industrial, l'any 1964, va permetre la implantació de noves factories i una diversificació del teixit industrial de Valls. Simultàniament, el sector dels serveis, tant públics com privats, ha anat experimentant una expansió. Veure: Bressol dels Castells\nL'escut oficial de Valls té el següent blasonament: Escut caironat: de gules, una faixa d'argent. Per timbre, una corona mural de ciutat. Tot i que l'escut de la ciutat és, pel que fa a les peces i els esmalts, el tradicional de sempre, no va ser aprovat oficialment fins al 12 de maig de 1983.\nEl 1970 la seva renda anual mitjana per capita era de 58.986 pessetes (354,51 euros).\nEl 1983 el terme municipal de Valls comptava amb unes 1.117 explotacions agràries d'entre 0 i 5 hectàrees, unes 227 d'entre 5 i 50 hectàrees, 6 d'entre 50 i 200 hectàrees i 1 explotació més gran de 1.000 hectàrees.\nEl municipi de Valls té 24.321 habitants, dels quals 12.127 són homes i 12.194 dones. Aquesta població té una estructura d'edats força equilibrada: 16,9% de població entre 0 i 14 anys; 60,6% entre 15 i 59 anys; i 22,5% de 60 anys i més. En funció del lloc d'origen, diguem que un 67,6% de la població ha nascut a Catalunya, un 17,2% a la resta d'Espanya i un 15,1% en altres estats. Per sectors d'activitat, un 4% es dedica a l'agricultura i ramaderia, un 56% a la indústria, un 5% a la construcció i un 35% al comerç i serveis.\nEl calendari festiu anual de Valls s'inicia amb els Tres Tombs, que se celebren al gener, i que provenen de la festa de Sant Antoni Abat el 17 de gener. Els Tres Tombs de Sant Antoni Abat de Valls són uns dels més concorreguts de Catalunya, els que presenten una millor col·lecció de carros de treball i alhora el recorregut més complex al seu pas pel barri antic de la ciutat, fet que posa a prova la destresa dels carreters. Han estat declarats Festa Tradicional d'Interès Nacional per part de la Generalitat de Catalunya.\nUnes setmanes després, al darrere diumenge de gener en ple hivern, té lloc la Festa de la Calçotada, diada gastronòmica dedicada al producte gastronòmic que des de Valls s'ha exportat al món. Les calçotades van néixer a Valls i han esdevingut un dels àpats nacionals de Catalunya.\nEl Carnaval és aquí una festa prou espontània. L'element més singular és el tradicional caramel vermell de Dijous Gras, que només es pot trobar a Valls. La festa acaba Dimecres de cendra amb l'Enterrament del Carnestoltes, en què figura la geganta de la Quaresma. Un cop finalitzat aquest acte, la geganta es porta a l'entrada de l'Ajuntament fins que s'acaba la Quaresma. Cada setmana se li despenja una arengada de les set que té al seu cistell.\nLa Setmana Santa excel·leix per la qualitat i antiguitat d'algunes de les talles que ixen en processió Divendres Sant a la nit pel barri antic i el cor de la ciutat vallenca. En aquest sentit, es conserven misteris de l'escultor Lluís Bonifaç i Massó, del segle xviii, que són dels més històrics que desfilen a Catalunya.\nLa Diada de Sant Jordi es commemora el patró de Catalunya amb parades de llibres i roses als carrers.\nEl Corpus de Valls té el seu eix central en la processó. És un dels Corpus més antics de Catalunya i del conjunt de la península, i el de major trajectòria del Camp de Tarragona.\nLa Festa Major de Sant Joan Baptista de Valls, al voltant del dia 24 de juny, és considerada l'inici de la temporada tradicional de castells, la manifestació més identitària de Valls i un dels símbols de Catalunya. Des de novembre de 2010 els castells, són Patrimoni Immaterial de la Humanitat, gràcies a la proclamació de la UNESCO. En el terra de la plaça del Blat figura la placa que assenyala el quilòmetre zero de l'univers casteller.\nEl dimarts i primer dimecres d'agost s'hi organitza la Firagost, la Festa Major del Camp Català. Els tendals que cobreixen la plaça del Blat i el carrer de la Cort formen part del patrimoni de les arquitectures efímeres de Catalunya. Hi té lloc el segon duel entre les colles vallenques a la diada castellera de Firagost.\nLa vigília de l'Onze de Setembre, Diada Nacional de Catalunya, se celebra la tercera actuació castellera en la plaça bressol dels castells.\nDins les Fires de Santa Úrsula de Valls, la Diada de Santa Úrsula, a la plaça del Blat, és una de les més importants diades castelleres de Catalunya i significa la cloenda del calendari tradicional dels castells. Des del 2012 ha esdevingut amb el nom de Fòrum Casteller la gran fira dels castells.\nEl cicle de Nadal compta amb el tradicional Mercat de Nadal i Fira de capons, aviram i motius nadalencs. Aquesta fira d'aviram viu és l'única en el seu gènere que es realitza al Camp de Tarragona i dona una personalitat diferenciada al Nadal vallenc. La representació dels Pastorets de Valls, a càrrec del Grup del Teatre Principal és un dels grans clàssics de les celebracions i va adreçat especialment als públics familiars. El treball vallenc en el teatre popular en els anys cinquanta i seixanta del segle xx fou clau per a l'actualització de la manera de fer Pastorets a Catalunya, i marcà la pauta en el ressorgiment d'aquest espectacle nadalenc molt especialment en les comarques de Tarragona. El Pessebre vivent de Valls es va escenificar al Barri Antic de la població des de l'any 2011 fins al 2019.\nCada deu anys, al voltant del dia 2 de febrer, festivitat de la Mare de Déu de la Candela, s'hi celebren les Festes Decennals de la Mare de Déu de la Candela, concretament els anys acabats en 1 com per exemple 2001, 2011... Són declarades Festa Patrimonial d'Interès Nacional per part del Govern de la Generalitat de Catalunya. Durant deu dies la ciutat de Valls retroba i exhibeix les seves arrels amb els pregons, les lluminàries, els castells i el seguici cerimonial. Les properes tindran lloc l'any 2022.\nVilaniu és l'elaboració literària que Narcís Oller fa de Valls, la ciutat on va néixer. Allí hi transcorren, del tot o en part, tres de les seves novel·les més conegudes: Vilaniu, La bogeria i La febre d'or. L'autor evoca, seguint els cànons romàntics, els personatges, els llocs i els costums de la vila, però alhora fa un retrat força crític del seu ambient tancat, ensopit i estret de mires.\nXiquets de VallsModifica\nColla Vella dels Xiquets de VallsModifica\nArticle principal: Colla Vella dels Xiquets de Valls\nColla Joves Xiquets de VallsModifica\nArticle principal: Colla Joves Xiquets de Valls\nL'skyline de la ciutat de Valls compta amb un element que la caracteritza especialment: el campanar de Valls, que correspon a l'església arxiprestal de Sant Joan. Amb 74 metres, és el més alt dels de les esglésies de Catalunya. És obra de l'arquitecte Francesc Villar Carmona i va ser construït entre 1895 i 1897. Des de dalt s'albiren poblacions de cinc comarques diferents.\nCapella del Roser, edifici barroc.\nMuralles de Valls del segle xiv.\nDoldellops o la Granja, antiga granja gòtica.\nEscut de Can Dasca, barroc.\nEsglésia de Sant Joan Baptista, segle xvi.\nAntic hospital de Sant Roc: edifici que es remunta a l'any 1562, quan el Consell Especial de la vila acordà fer un hospital nou en uns terrenys propers a la muralla. Originalment va ser conegut com a Hospital de Pobres de Jesucrist i es posà sota l'advocació de Sant Roc l'any 1582. L'edificació, restaurada en l'actualitat, destaca pel claustre central i per la columnata de pilars de secció octogonal i arcs de mig punt que recorre perimetralment les façanes d'aquest pati interior. La façana exterior ofereix un caràcter sobri i equilibrat. Tres portalades de pedra d'àmplies proporcions donen accés a les dues dependències destinades a sales d'exposicions temporals i al vestíbul d'accés al claustre i a les plantes superiors de l'edifici. Actualment és la seu de l'Institut d'Estudis Vallencs.\nLa Biblioteca Comarcal Carles Cardó és una biblioteca pública del municipi de Valls (Alt Camp).[cal citació] A la Casa de Cultura, la biblioteca, compartia espais amb el Museu de Valls creat l'any 1954 i l'Arxiu Comarcal de l'Alt Camp.\nHi podem trobar el santuari de la Mare de Déu del Lledó, imatge d'alabastre trobada el 1366; és situat al passeig de Caputxins. Actualment és parròquia.\nEl Palau de Reig és un despoblat del municipi de Valls (Alt Camp).\nMuseu de Carros i Eines del Camp.\nMuseu de Valls.\nFills il·lustres de la ciutatModifica\nVegeu també la categoria Vallencs\nJaume Huguet, pintor (1412 - 1492)\nFra Josep de la Concepció El Tracista (1626-1690), arquitecte i religiós\nLluís Bonifaç i Massó, escultor (1730 - 1786)\nNarcís Oller i Moragas, escriptor (1846 - 1930)\nCarles Cardó i Sanjoan, teòleg i escriptor (1884 - 1958)\nJaume Mercadé Queralt, pintor (1887 - 1967)\nCèsar Martinell i Brunet, arquitecte (1888 - 1973)\nPere Català i Pic, fotògraf, publicista i escriptor (1889 - 1971)\nPere Mateu i Cusidó, anarquista que va participar en l'assassinat del president del Govern Eduardo Dato (1895-1982)\nRobert Gerhard i Ottenwaelder, compositor (1896 - 1970)\nManuel González Alba, polític (1896 - 1934)\nIgnasi Ferrés i Iquino, director de cinema (1910 - 1994)\nFrancesc Català-Roca, fotògraf (1922 - 1998)\nPere Català i Roca, fotògraf i historiador (1923 - 2009)\nJoan Bosch i Palau, director de cinema (1925)\nCèsar Puig i Casañas, advocat (1956)\nXavier Tondo i Volpini, ciclista (1978 - 2011)\nMar Ulldemolins i Sarret, actriu (1980)\nAndrea Fuentes i Fache, nedadora de natació sincronitzada (1983)\nRamon Piñas i Morlà (1877-1944) sacerdot, poeta i escriptor.\nFlora Sanabra i Villarroya, política (b. 1945)\nBenet Llort Montguió ([...?] - [...?]) compositor i abat de Santes Creus.\n245 337 665 3.116 8.155 13.588 13.250 13.274 12.625 11.911\n10.698 11.210 10.866 11.650 11.886 15.091 18.753 20.283 20.074 20.074\n20.206 20.098 20.382 21.048 22.237 23.315 24.740 25.158 25.084\n24.477 - - - - - - -\nCasa Caritat de Valls\nAvalot dels pobres\nNucli central de Valls\n1979–1983 Pau Nuet PSC 19/04/1979 --\n1983–1987 Pau Nuet PSC 28/05/1983 --\n1987–1991 Pau Nuet PSC 30/06/1987 --\n1991–1995 Alfred Pérez de Tudela PSC 15/06/1991 --\n1995–1999 Jordi Castells ERC 17/06/1995 --\n2003–2007 Dolors Batalla CiU 14/06/2003 --\nCiU 16/06/2007 --\n2011–2015 Albert Batet CiU 11/06/2011 --\n2015–2019 Albert Batet CiU 13/06/2015 --\nDes de 2019 Dolors Farré JxValls 15/06/2019 --\n↑ 2,0 2,1 2,2 M. Calbet, Josep; Teresa M. Jové. Alt Camp: marc físic marc humà. Valls: Generalitat de Catalunya, maig de 1983. ISBN 84-300-8291-3.\n↑ Risques, Manel. Història de la Catalunya contemporània. Barcelona: Pòrtic, 1999. ISBN 8473065530.\n↑ «DECRET 248/1983, de 12 de maig, pel qual s'autoritza l'Ajuntament de Valls per adoptar el seu escut heràldic municipal.» (pdf). DOGC num 342, 12-05-1983. [Consulta: 26 juny 2010].\n↑ «Dades població 2015». [Consulta: 20 gener 2016].\n↑ «Gran Festa de la Calçotada». Cambra de Comerç de Valls. Arxivat de l'original el 2018-08-26. [Consulta: 3 setembre 2018].\n↑ «Pessebre Vivent al Barri Antic de Valls». Associació Coordinadora de Pessebres Vivents de Catalunya. Arxivat de l'original el 2016-05-04. [Consulta: 19 març 2016].\n↑ «El Pessebre Vivent de Valls celebra els seus 5 anys de vida amb un esmorzar d'agraïment». El Vallenc.cat, 25-02-2016 [Consulta: 19 març 2016].\n↑ «El Pessebre Vivent de Valls no es farà per Nadal». [Consulta: 6 desembre 2020].\n↑ «L'església de Sant Joan Baptista de Valls és declarada bé cultural d'interès nacional». Arxivat de l'original el 2016-03-29. [Consulta: 10 juny 2015].\n↑ Roque, Santiago (coord). Valls i la seva història. Època contemporània. s. XX.. Valls: IEV, 2010, p. 308 i 434.\n↑ «Valls». Gran Enciclopèdia Catalana. Barcelona: Grup Enciclopèdia Catalana.\n↑ «Els sis alcaldes democràtics de Valls». [Consulta: 6 desembre 2015].\nMonestirs de Catalunya. Valls Arxivat 2007-03-11 a Wayback Machine.\nRutes en BTT des de Valls i rodalia\nObtingut de «https://ca.wikipedia.org/w/index.php?title=Valls&oldid=30068013»\nDarrera modificació: 21 abr 2022 a les 09:32\nLa pàgina va ser modificada per darrera vegada el 21 abr 2022 a les 09:32.


Wenceslao al telèfon - Diari de Girona\nWenceslao al telèfon\npep taberner 13.10.2016 | 12:09\nQuan apareixen els números 6-6-2-9-9-0-8-0-3 a la pantalla del meu iPhone 5 vintage -me'l va cedir gentilment el meu estimat cunyat, que no és tonto i se'n va comprar un de millor al Medimarkt- em comença a baixar la suor freda: arriba la trucada del diable, Míster Vodafone a l'auricular a través d'una de les seves múltiples reencarnacions (tan aviat es diu Wenceslao, com Rodolfo, com Osvaldo; i com que Vodafone és el mal, pot canviar de sexe quan li surt del 4G i llavors en Wenceslao, que parla fatal com el protagonista de Narcos,Pablo Escobar, que és el fill de Satanàs de l'hemisferi Sud, es transforma en Paola Andrea, en Fernanda, en Lupita).\nL'àngel caigut, que viu entre nosaltres i que ens vigila i que ens controla i que ens atemoreix, es difressa de teleoperador; des de la seva taula de fòrmica (d'Ikea?), assegut en una cadira amb rodes i equipat amb un micròfon de diadema, imaginem, s'esmuny per on li rota des d'un gratacels de la Paz o de Bogotà: t'entra a casa; et contacta quan viatges en tren; t'interromp quan treballes i, si li rota, t'estronca la trempera i t'esguerra el millor moment de la setmana (o del mes, que tot va a èpoques; malos tiempos para la lírica). A vegades es manifesta en forma d'anunci mòbil a cavall d'un autobús de TMB per fer-se veure i et tempta amb futbol en HD i a totes hores i et regala partits del Rayo a canvi d'uns euros al mes; o t'envia un SMS amb paraules gentils però traïdores o te'l trobes en un cartell d'una marquesina metamorfosat en un baró ben plantat o en una femella espatarrant que no fan cara, aquests no, de dir-se Wenceslao ni Lupita com els del telèfon, que potser no seran guapos, però els cabronassos tenen veus tan celestials que t'ensarronen de primeres quan et diuen "buenos días (tardes, noches) caballero", però l'únic que busquen, els malparits, és sodomitzar-te amb factures. Diables amables que amaguen cua i ?banyes per penetrar-te fins al pàncreas. No hi ha escapatòria; saben que som pecadors de mena (oi?) i ens tenen agafats pels ous d'ara i fins a l'eternitat. 6-6-2-... Recordin aquesta sèrie numèrica i malèfica. I no despengin el telèfon.


Mobilitat registra per Setmana Santa l'entrada més alta des de l'\nMobilitat registra per Setmana Santa l'entrada més alta des de l'inici de la pandèmia\nMobilitat registra aquesta Setmana Santa la millor entrada de vehicles de l'últim any. En concret, des de dijous han entrat més de 40.000 automòbils, la majoria, provinents d'Espanya.\nLa lliure circulació amb Espanya i l'arribada massiva de turistes durant aquesta Setmana Santa ha deixat les millors dades mobilitat des de l'inici de la pandèmia. Concretament, des de dijous han entrat més de 47.000 automòbils, la majoria provinents d'Espanya. I és que aquesta llibertat de moviment amb el país veí també ha provocat una sortida important de vehicles cap a territori espanyol.\nDes del servei de Mobilitat es celebra la bona tendència de les dades i es destaca que són xifres similars a les de fa cinc anys. "Ha sigut una Setmana Santa que ens ha sobtat una mica a tots, perquè l'anunci fet el dijous d'aquesta permissibilitat a les dues bandes ens va portar a haver d'afinar ràpidament les calculadores", explica el director, Jaume Bonell, qui insisteix que és un balanç "altament positiu".\nEl dia amb més entrades va ser divendres amb 9.000 vehicles per la frontera del riu Runer. Pel que fa a la frontera del Baladrà, la millor jornada va ser la de dissabte, coincidint amb l'últim dia abans del confinament decretat pel govern francès. Quant a les sortides, dijous va ser el dia amb més moviment. Són 6.000 vehicles que van sortir en massa i que han anat tornant de manera esglaonada durant aquesta tarda.\nDe cara a futur, la pròxima entrada important de vehicles que espera Mobilitat és el cap de setmana de l'1 de maig, tot i que ja es pensa en l'estiu per una certa normalitat quant a la circulació d'entrada i sortida del país.\nAugmenta la pressió hospitalària fins als 40 ingressats, 10 a l'UCI


Jaume II 1er, local 2\nT. 977 823 812\nF. 977 823 797\nBenvinguts a la nostra página web\nAUTOCARS LLOSA és una empresa familiar que té els seus inicis a principis dels anys 70 a l’Hospitalet de l’Infant, dedicada des dels seus orígens al transport públic de viatgers per carretera realitzant serveis de taxi i microbús. L’empresa s’ha expandit per a realitzar serveis regulars d'escolars, treballadors, serveis discrecionals nacionals i internacionals.\nFortament arrelada a la comarca del Baix Camp, tenim com a objectiu la millora contínua en la qualitat dels nostres serveis i oferim un servei professional amb puntualitat en els horaris, netedat de la flota i amabilitat en el tracte al client.\nL'empresa disposa d'instal·lacions a l’Hospitalet de l’Infant i Reus, amb una superfície total de 1000 m2, on s’ubiquen les cotxeres, el taller de reparació i manteniment, el magatzem de recanvis, el túnel de rentat, la zona de subministrament de carburant i les dependències administratives.\nAgraïm la seva visita i l’atenció que ens dedica.


Jupiter Hotel Nessebar Bulgària - Ofertes d'hotels amb els MILLORS DESCOMPTES EN LÍNIA Fer un comentari al lloc web\nJupiter HotelSunny Beach, Sunny Beach, Nessebar, Bulgària, 8240 - Veure al mapaNotable7,3Basada en16comentarisJupiter HotelVeure més fotosVestíbulVeure més fotosVeure totes les 50 fotosMolt bona ubicació 7,8Veure al mapa7,8UbicacióParticularitats que li encantaranbalcó/terrassa\nSobre l'allotjamentDescripcióConvenientment situat a Sunny Beach, Jupiter Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Jupiter Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix casino, recepció 24 hores, instal.lacions per a minusvàl.lids, magatzem d'equipatge, habitació familiar per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, balcó/terrassa, telèfon, aparell de televisió a cada habitació. L'hotel ofereix meravelloses instal.lacions d'oci com centre esportiu, piscina exterior, parc infantil, billar, jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Jupiter Hotel.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióbarnussosplat de dutxaassecador de cabellempolles d'aigua de cortesiaTV satèl•lit/cablebalcó/terrassaescriptori Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantThe hotel requires a deposit which has to be paid via bank transfer. Comentaris recents de clients


Seminari de Religió (IAMF)\nEL PLANETA DELS JOVES SOLIDARIS\nCriteris d'avaluació curs 2019-20\nCONEIXE'T, ACCEPTA'T, SUPERA'T...\nEl lema d'aquest curs és una frase de Sant Agustí d'Hipona.\nL'alumnat de 4t d'ESO de religió, com cada any, ha realitzat una campanya de recollida d'aliments per Càrites. Ho vàrem portar a Càrites de Sant Pau, la parròquia a la que pertany el nostre institut. Són moltes les famílies que ho agrairan.\nEl voluntariat de Càrites ens va explicar l'organització i distribució dels aliments. Aquesta tasca va estar molt valorada per part de tot l'alumnat, fins al punt que algun d'ells es planteja fer-se voluntari.\nEl professorat de religió us donem la benvinguda al nou curs 2018-2019 https://youtu.be/g7z_vFfaSaY\nUs deixem una web molt interessant.\nReligió i la Educació integradora ( Aula de reli).\nMuseu Bíblic Tarraconense.\nA continuació teniu l'enllaç del Museu Bíblic Tarraconense.\nArquebisbat de Tarragona.\nUs deixem l'enllaç de la web de l'Arquebisbat de Tarragona.\nEls alumnes de religió de 4rt d'ESO, del nostre institut, han participat en la campanya solidària de recollida d'aliments que organitza el centre cada Nadal. Al llarg de les darreres dues setmanes abans de Nadal es podia participar en aquesta bona obra aportant aliments de primera necessitat per a gent necessitada. El dia 22 de desembre els alumnes van portar els aliments a Càrites de la Parròquia de Sant Pau. Des del Seminari de Religió volem agrair la col·laboració per part de la direcció del centre, dels conserges, i de tots i totes les persones que han contribuit en aquesta bona iniciativa. Esperem que en els propers cursos se segueixi realitzant aquesta campanya.\nCONEIXE'T, ACCEPTA'T, SUPERA'T... El lema d'aquest...


Masia de 480m² en lloguer a La Cerdanya, Espanya\nMasia De lloguer Disponible a partir del 15 de jul. 2021\nExclusiva habitatge situat al Reial Club de Golf Cerdanya.\nAquesta exclusiva finca es situa en el Reial Club de Golf Cerdanya i ofereix unes vistes incomparables.\nA la planta baixa, un rebedor dóna accés a un dormitori doble amb bany ia un ampli menjador amb llar de foc insert. La cuina està totalment equipada, amb una taula ideal per menjar en família. El saló és espaiós, amb sortida a un fantàstic porxo per gaudir dels dies de sol. En aquest mateix nivell trobem a més dos dormitoris (un amb dutxa i altre amb banyera), així com un increïble dormitori principal amb zona de lectura i banyera d'hidromassatge.\nA la planta semisoterrani s'ubica un bany complet, una sala de cinema i un dormitori triple amb bany i vestidor. Aquesta planta també consta de sala de billar i zona de servei.\n3 dormitoris dobles tipus suite\nDormitori principal amb sala de lectura i hidromassatge\nDormitori triple amb bany i vestidor\nEl Reial Club de Golf Cerdanya està situat entre els municipis de Bolvir i Puigcerdà. Aquest camp de 27 forats està envoltat de natura i compta amb fantàstiques vistes a la vall.\nDe lloguer, Pis 15.390 € al mes\nCasa / Vil·la de 456m² en lloguer a Tarragona Ciutat\nDe lloguer, Botiga Lloguer disponible mitjançant sol·licitud


Josep Montesinos i Martínez: mayo 2014\nDEL 21 AL 29 DE JULIOL, 2014\nESPAIS I ESTRATÈGIES.\nTreballant el present per a construir el futur.\nEl terme espai representa allò que ens envolta, en diferents conceptes i en distintes disciplines. L'espai físic, el geogràfic, l'escènic, el cultural, l'espai exterior... són accepcions d'un terme ambigu i multidimensional. L'espai territorial forma part de la nostra realitat individual i col·lectiva. Constituïx un factor condicionant de la cultura, l'economia, la societat o el pensament. Un espai viscut i identificat per individus i compartit per col·lectivitats. De la mateixa manera hi ha un espai mental, relacionat amb l'entorn, que contribuïx a la configuració de la pròpia personalitat i que és depositari de gran varietat d'imatges i temes.\nLes estratègies arrepleguen accions planificades, de manera sistemàtica i programes en el temps, que s'escometen per a aconseguir determinats fins o missions. Les estratègies es caracteritzen per la seua diversitat, perquè es poden aplicar en termes empresarials, comercials, mediambientals, militars, etc. i, de la mateixa manera, personals. També es caracteritzen per les seues relacions amb el temps, perquè les estratègies i les accions que les componen s'identifiquen amb els períodes temporals, amb l'esdevindre, amb el futur.\nEl futur està inexcusablement lligat a la realitat present. El coneixement dels espais actuals és indispensable per al disseny d'un futur desitjable, per mitjà d'accions estratègiques realistes. En eixe sentit els diagnòstics precisos constituïxen fases fonamentals del procés de planificació d'espais. Les anàlisis, quantitatius i qualitatius, integrats, amb instruments indispensables per a un correcte disseny d'estratègies de futur.\nEns trobem en temps difícils, complicats, temps de crisi econòmica i social, que requerixen conéixer les claus de la mateixa, reflexionar, analitzar i a la fi proposar alternatives. Els espais econòmics, mediambientals, socials, personals... requerixen solucions per mitjà d'estratègies oportunes. La Universitat de València mercé al seu compromís amb el territori i la societat valenciana, i el caràcter general de la seua concepció, ha estimat oportuna que en la trentena primera edició de la Universitat d´Estiu de Gandia (U.E.G.) aculla com a temàtica general els espais presents i les estratègies a aplicar per a aconseguir un escenari futur millor.\nEl lema de la U.E.G. permet articular en el seu entorn una sèrie de cursos agrupats en diversos blocs caracteritzats per la component formativa. En uns casos es referixen a cursos d'especialització en temes de gran significació per a la nostra societat, com ara la prevenció i combat contra la violència de gènere, la ciència aplicada a la gastronomia, la gestió de les administracions públiques locals, la clínica jurídica, la mediació, la didàctica o l'empreniment. En altres casos, s'han seleccionat cursos i seminaris que tracten temes d'actualitat lligats al coneixement de la nostra societat, com és el cas de la justícia, els mitjans de comunicació, la normativa lingüística, la recuperació econòmica a Europa, l'agenda internacional sobre el desenvolupament, la participació ciutadana, la sostenibilitat del territori, els espais culturals i l'economia. Tots ells permetran la focalització de problemes presents i el plantejament de possibles solucions futures. Finalment, en una tercera agrupació, s'aborden continguts referits a una formació més general en coneixements diversos relacionats amb la formació al llarg de la vida, la qualitat de vida per mitjà del cultiu de valors universals com l'amistat o l'amor, la cinematografia, i les humanitats, com la filosofia o la història.\nLa Universitat d´Estiu a Gandia es planteja com una iniciativa oberta i identificada amb el seu territori d'acollida. Eixe caràcter obert permet que diversos col·lectius puguen estar interessats a participar-hi, com a estudiants universitaris de diferents graus que busquen complementar els seus estudis; com a professionals interessats en una formació específica en determinades disciplines; o com a ciutadans motivats per aprendre i participar.\nEn els temps de crisi estructural, de diversos perfils (econòmics, socials, polítics...) , no sols hem de limitar-nos a plantejar solucions en termes economicistes i de competitivitat, sinó que primen altres concepcions on encaixen l'educació, la formació, la cohesió social o la sostenibilitat. Reflexions, solucions i estratègies que seran desenvolupades tant per investigadors de la Universitat de València com per diversos especialistes i professionals d'altres institucions i empreses, mostra de la col·laboració de la Universitat amb el seu entorn.\nLa Universitat de València i, en particular la Universitat d´Estiu de Gandia, responen novament a les necessitats de la societat valenciana i del seu territori, per mitjà de les oportunitats que genera en el desenvolupament econòmic, social i territorial.\nJorge Hermosilla Pla .Vicerrector del Participació i Projecció Territorial de la UV\nJosep Montesinos i Martínez. Director del Centre de Gandia de la UV\nUNIVERSITAT D'ESTIU DE GANDIAUNIVERSITAT DE VALÈNC...


Diputació de Valencia divulga els drets de la infància amb un espectacle musical itinerant que arribarà a Benaguasil i Loriguilla - Noticias CAMP DE TURIA\nDiputació de Valencia divulga els drets de la infància amb un espectacle musical itinerant que arribarà a Benaguasil i Loriguilla\nAmb motiu del Dia Internacional dels Drets de la Infància i l’Adolescència que se celebra el 20 de novembre, l’àrea d’Educació de la Diputació de València ha posat en marxa ‘En clau d’infància’, un projecte que té com a objectiu divulgar estos drets i l’obligació de les institucions públiques de garantir-los.\nEsta iniciativa aglutina les vessants lúdica i didàctica per a configurar tres accions diferents, en funció del tipus de públic al qual van dirigides.\nAixí, per als més xicotets, la Diputació recupera les antigues auques valencianes amb textos en vers, considerades com a antecedents dels comics, en les quals es tracten de manera lúdica i pedagògica alguns dels drets més rellevants de la infància.\nPrecisament esta auca, elaborada pels il·lustradors Ceballos & Sanabria, és el nucli argumental d’un espectacle teatral a manera de musical d’uns 45 minuts de duració, que es representarà en directe amb la soprano Saray García i el tenor Pascual Andreu com a personatges principals.\nL’obra visitarà els municipis que van optar a l’activitat ‘Menudes harmonies’ que no va poder dur-se a terme per la crisi sanitària derivada de la Covid 19. Les representacions s’han programat a Xirivella, Alfafar, Rocafort, el Real de Gandia, Xeraco, Corbera, l’Alcúdia, Quatretonda, Bellús, Bocairent, Benguasil, Loriguilla, Benavites, Alborache i el CRA de Domeño/Bugarra/Gestalgar.\nLa tercera acció ‘En clau d’infància’ consistix en l’elaboració i posada a disposició, a través del portal www.dival.es, d’una unitat didàctica concebuda per a treballar en les aules dels centres educatius de les comarques valencianes.\nEsta publicació centra la seua temàtica en deu drets extrets dels 54 articles que recull la Convenció sobre els Drets del Xiquet (CDN), un tractat internacional adoptat per l’Assemblea General de Nacions Unides en 1989 que reconeix a totes les persones menors de 18 anys com a subjectes de ple dret.\nLa unitat didàctica, dirigida a l’alumnat del tercer cicle de Primària i primer cicle d’ESO, ha sigut elaborada per Víctor Soler, doctor en Sociologia especialitzat en educació.


La Porte Valette Entraygues-sur-Truyere França - Ofertes d'hotels amb els MILLORS DESCOMPTES EN LÍNIA\n8 rue Droite, Entraygues-sur-Truyere, Entraygues-sur-Truyere, França, 12140 - Veure al mapa\nSi el que està buscant és per un hotel ben situat a Entraygues-sur-Truyere, no busqui més enllà de La Porte Valette. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, La Porte Valette és compromet a que la seva estada sigui el més còmoda possible. Transport hotel/aeroport, habitació familiar, servei de bugaderia, àrea de TV/saló compartit, cuina compartida són només algunes de les comoditats que fan que La Porte Valette sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, ventilador, cuina americana, forn microones a cada habitació. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a La Porte Valette.\nTots els tipus de viatgers (147) Parelles (84) Viatgers en solitari (18) Famílies amb infants petits (26) Famílies amb infants grans (11) Grups (9)


27/06/08 Intersindical Valenciana impulsará mobilitzacions en contra de les 65 hores i de la directiva de la “vergonya”. Es constitueix el nou Secretariat triat en el seu III Congrés. La vaga d'educadors i fisioterapeutes força la mesa de negociació.\n26/06/08 La modificació del Decret 24/97, una burla. Oferta d'una comissió de serveis.\n24/06/08 Intersindical Valenciana considera francament insuficient l'increment en els imports de dietes i quilometratge. Modificat el Decret 24/97 sobre indemnitzacions. La conselleria es mobilitza contra les privatitzacions demà, 25 de juny, a les 10:30. Trenta concentracions per la dignitat.\n20/06/08 Intersindical Valenciana reclama la clàusula de revisió salarial per al sector públic. Intersindical Valenciana rebutja la Directiva Europea sobre l'ampliació de la jornada. Concentració. Borses de treball de Grup A Adm. General i auxiliars de ports. Nova sentència sobre l'específic: Castelló també ens dóna la raó.\n16/06/08 El personal educador d'educació infantil i d'educació especial iels fisoterapeutes d'educació especial convoquen una vaga. Intersindical Valenciana celebra amb èxit el seu III Congrés.\n11/06/08 Convocatòria de vaga del personal educador d'educació infantil i d'educació especial i dels fisioterapeutes d'educació especial.\n09/06/08 Manifestació contra la política educativa del Consell. Intersindical Valenciana i CAT signen una carta de relacions.\n04/06/08 Concentracions de la plataforma feminista. Intersindical Valenciana, contra la violència masclista. Ni una morta més, ni cap assassí al carrer.\nMedi Ambient de Castelló no cobreix les vacants. Aprovats curs selectiu de promoció interna del grup D. Dimarts de la Intersindical.\nIntersindical Valenciana impulsará mobilitzacions en contra de les 65 hores i de la directiva de la “vergonya”\nEs constitueix el nou Secretariat triat en el seu III Congrés\nEl Secretariat Confederal de la Intersindical Valenciana triat en el III Congrés, que va tindre lloc els passats dies 13 i 14 de juny de 2008, ha celebrat la seua primera reunió per constituir-lo i distribuir les responsabilitats de les diferents àrees de treball. També ha pres els seus primers acords envers diversos assumptes.\nEl nou Secretariat Confederal ha decidit impulsar una mobilització unitària en contra de la jornada laboral de 65 hores que pretén aprovar la Unió Europea i en contra de la directiva de la “vergonya” que regula els procediments i normes comuns dels Estats membre per al retorn de les persones immigrants als seus països d'origen. Intersindical Valenciana que considera aquestes dues normes com un atemptat als drets de les persones, als drets humans i als drets laborals, les qualifica de totalment injustificades i desproporcionades. Per aquest motiu, Intersindical Valenciana junt a CAT, Col·lectiu Autònom de Treballadors, ha convocat una reunió unitària el proper dilluns 30 de juny per donar una resposta unitària de totes aquelles persones i organitzacions que s'oposen a aquestes dues normes.\nEl Secretariat Confederal ha acordat la convocatòria d'una concentració, junt als sindicats COS i CAT, dijous 26 de juny, a les 18:30 hores, enfront de l'obra del nou Mestalla (carrer Nicasi Benlloc, nº 70). La concentració es fa per exigir l'aplicació de la normativa de seguretat i salut laboral, denunciar l'accident laboral que va suposar la mort de 4 persones fa exactament un mes i exigir una investigació transparent, rigorosa i ràpida.\nTambé s'ha acordat iniciar una roda de contactes amb els diferents partits polítics, sindicats i moviments socials per d'establir contactes i acordar les fòrmules de col·laboració; la participació en la manifestació convocada pel Col·lectiu Lambda el proper dissabte 28 de juny; l'exigència de la clàusula de revisió salarial per a les treballadores i treballadors per evitar la pèrdua de poder adquisitiu davant de la crisi econòmica i la participació del sindicat en el Forum Social Europeu que tindrà lloc a Malmö entre els dies 17 a 21 de setembre de 2008.\nEl nou Secretariat Confederal de la Intersindical Valenciana està composat per 16 persones que representen als sindicats que en formen part (STEPV-Iv, STAS-Iv, STSPV-Iv, SF-Iv, STM-Iv i STICS-Iv).\nLa vaga d'educadors i fisioterapeutes força la mesa de negociació\nLa vaga de personal educador d'educació infantil, d'educació especial i de personal fisioterapeuta, celebrada el passat dia 17 de juny, convocada per STAS-Intersindical Valenciana, CSI-CSIF, IGEVA i CAT, que va comptar amb un suport majoritari del personal afectat (superior al 60%), ha tingut una primera conseqüència en la convocatòria de mesa negociadora.\nEn efecte, la Conselleria de Justícia i Administracions Públiques ha reaccionat convocant una reunió d'una mesa tècnica per a tractar sobre la problemàtica dels llocs de treball d'educador d'educació infantil, d'educació especial i fisioterapeuta. La reunió tindrà lloc el proper dimarts dia 1 de juliol a les 12 hores.\nEn eixe acte, STAS-Intersindical Valenciana reiterarà les demandes del col·lectiu de millors condicions de treball, reconeixement a la tasca docent que realitzen i gestió per part de la conselleria d'Educació.\nLa modificació del Decret 24/97, una burla\nCom ja us vam informar, la modificació del Decret 24/1997 és absolutament insuficient. L'apartat on això és més evident que en cap altre és el de la indemnització per quilometratge. Segons dades del Ministerio de Industria, Turismo y Comercio, des del 1998 fins a juny de 2008*, l'increment del preu de la gasolina súper de 95 octans (la més utilitzada) ha estat superior al 205%. L'increment de l'import de la indemnització és d'un 21% (de 15 a 19 cèntims d'euro) en el cas dels cotxes (la immensa majoria de la despesa) i d'un 38% (de 4,8 a 7,8 cèntims d'euro) en els cas de les motos.\nGASOLINA SÚPER 95 S/PB\nAny Cèntims d'euro\n2008 (juny) 135,59\nIncrement percentual 1998-juny 2008: 205,439%\n*La informació de l'any 1997 no està disponible en la pàgina web del Ministerio de Industria.\nD'altra banda, el decret no ha estat negociat, raó per la qual Intersindical Valenciana està estudiant les possibles actuacions legals per a assegurar el dret a la negociació col·lectiva.\nVegeu la notícia en premsa:\n- El Consell incrementa las dietas por primera vez desde 1997, los funcionarios cobrarán 19 céntimos por kilómetro y los diputados autonómicos, 32 [veure Decret 88/2008]\n- El Consell paga a su personal un 40% menos por kilometraje de lo que cobrarán los diputados\n- Camps decreta una subida de las dietas de los altos cargos del Consell cercana al 20%\nEl Centre d'Avaluació i Orientació de Discapacitats de Valencia necessita cobrir un lloc d'Auxiliar en comissió de serveis. La plaça en qüestió és:\nE015 Nivell 12 grup D\nC/ Sant Josep de Calasanç, 30 46008 VALÈNCIA (es tanca per reforma en estiu)\nC/ Arolas, 1 46001 VALÈNCIA (prop de les Torres de Quart)\nPersones interessades contacteu amb tel. 963153628\nIntersindical Valenciana considera francament insuficient l'increment en els imports de dietes i quilometratge\nModificat el Decret 24/97 sobre indemnitzacions\nEl DOCV de hui, 24 de juny de 2008, dia de Sant Joan (felicitem les alacantines i alacantins!), publica el Decret 88/2008, de 20 de juny, del Consell, pel qual es modifica el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris.\nLa modificació és francament decebedora. No hi ha una revisió general de conceptes, per a incloure, per exemple, els diferents tipus de guàrdies. La modificació principal és en l'article 4, Dietes, i l'annex, on es recullen els imports de les indemnitzacions. Aquests darrers, que ja acumulen diferències respecte de 1997 superiors al 41% en general (IPC entre febrer de 1997 i maig de 2008, segons l'INE) i molt majors en el cas dels combustibles, són completament ridículs.\nImports anteriors en PTA Imports anteriors\nen euros Imports actuals Diferència Percentatge d'augment\nPernoctació Madrid i Barcelona 9.500 57 € 65,97 +8,97 13,6%\nPernoctació resta de municipis 8.500 51 € +14,97 22,69%\nDietes municipis més de 100.000 h 6.000 36 € 37,40 +1,40 3,74%\nDietes municipis menys de 100.000 h 5.000 30 € +7,40 19,78%\nAltres despeses 1.200 7,2 € 8,33 +1,33 15,96%\nQuilometratge (cotxe) 25 0,15 0,19 +0,04 21,05%\nQuilometratge (moto) 8 0,048 0,078 +0,03 38,46%\nAixò sí, "afortunadament", els alts càrrecs continuaran meritant les dietes i les penoctacions pel preu efectivament abonat, sense el límit que s'aplica a la resta de personal.\nLa conselleria es mobilitza contra les privatitzacions demà, 25 de juny, a les 10:30\nTrenta concentracions per la dignitat\nDemà, 25 de juny, les funcionàries i els funcionaris de la conselleria de Medi Ambient, Aigua, Urbanisme i Habitatge es manifestaran de nou a les portes de la seu central de la conselleria. Serà la trentena concentració que efectuen des que va començar la mobilització en febrer passat.\nSTAS-Intersindical Valenciana fa una crida per a que tota persona que puga assistir-hi acudisca a mostrar el seu suport a la magnífica tasca que han fet i continuen fent les companyes i els companys, per a mostrar-los que la seua lluita és la de totes les persones que creiem en una Administració Pública al servei de la ciutadania i d'una societat més justa.\nIntersindical Valenciana exigeix al govern de l'Estat que aplique la clàusula de revisió salarial a totes les treballadores i treballadors de les diferents administracions públiques (local, autonòmica i de l'Estat). Aquest personal ha anat perdent poder adquisitiu en els darrers anys i, ara amb la crisi o desacceleració, s'augmentarà aquesta pèrdua. La fórmula que reclama Intersindical Valenciana és clara: incorporar la clàusula en els Pressupostos Generals de l'Estat per a 2009 i permetre que les diferents administracions puguen arribar a acords laborals i econòmics que superen el límit establert pel MAP.\nPer a Intersindical Valenciana aquesta crisi no l'han de pagar els 2 milions i mig de persones que treballen en el sector públic ni les seues famílies. Ja n'hi ha prou de pèrdues de poder adquisitiu, tant quan l'economia anava bé com ara que n'hi ha crisi. Per altra part, la major part dels convenis col·lectius del sector privat inclouen una clàusula de revisió salarial.\nPer acabar, Intersindical Valenciana està elaborant una plataforma reivindicativa amb altres sindicats i intersindicals d'arreu de l'Estat per donar una resposta a la manca de negociació i per tal que s'arrepleguen les seues reivindicacions salarials i laborals. El Sindicat no descarta iniciar un procés de mobilitzacions que poden desembocar en jornades de lluita en la propera tardor.\nEl Sindicat crida a secundar les mobilitzacions per a evitar la seua aprovació en el Parlament Europeu\nIntersindical Valenciana rebutja la Directiva Europea sobre l'ampliació de la jornada\nIntersindical Valenciana rebutja frontalment la Directiva europea aprovada pels Ministres de Treball de la Unió Europea que contempla l'ampliació del límit de la jornada laboral fins a un màxim de 65 hores setmanals, si així s'acorda entre treballador i empresari.\nAquesta Directiva que duia diversos anys bloquejada, arreplegant fracàs rere fracàs a causa de les múltiples resistències que han mostrat alguns països europeus, organitzacions sindicals i partits polítics d'esquerra, suposa un autèntic atac als drets laborals de la classe treballadora europea.\nLa reducció de la jornada laboral ha estat una reivindicació històrica del moviment obrer i un triomf de les forces del treball sobre el capital, arravassant-li part de l'excedent empresarial a través de la reducció del temps de treball. De plena vigència avui en el nostre país amb l'exigència de la implantació de les 35 hores, sense reducció salarial.\nAquesta Directiva ve a ser la manifestació més clara de l'aplicació del Tractat per a la Unió Europea. La seua orientació conservadora i neoliberal es posa al servei del mercat i dels interessos de les grans multinacionals, grups econòmics i financers. A més condemna als treballadors i treballadores europees a increments de jornada, noves formes de precarietat i noves formes de flexibilitat laboral.\nL'ampliació de la jornada atempta contra:\nel repartiment de l'ocupació en una Europa que diu, falsament, caminar cap a la plena ocupació\nel repartiment de la riquesa quan, falsament, els poderosos ens parlen de l'Europa del benestar i de la justícia social\nla conciliació de la vida laboral i familiar en ple discurs europeu per la igualtat\nla salut i la qualitat de vida de la classe treballadora al pretendre condemnar-la a llargues i extenuants jornades de treball\nla negociació col·lectiva de les condicions laborals, en obrir la possibilitat de negociar la jornada de forma individual entre el treballador i l'empresari.\nPer tot això, Intersindical Valenciana s'oposa a l'aprovació d'aquesta Directiva, fa una crida a la seua militància, al conjunt de la classe treballadora valenciana i europea, als partits polítics d'esquerra i a les organitzacions sindicals a fer un front comú per a organitzar una resposta forta que impedisca, finalment, la seua aprovació pel parlament Europeu.\nDissabte 21 de Juny - 19h - Plaça de la Mare de Déu -València\nCap persona no és il·legal Tenim dret a tenir drets!\nLa Xarxa Estatal pels Drets dels Immigrants (REDI) junt a desenes de moviments socials, ONGs, associacions d'immigrants i organitzacions sindicals convoca el pròxim dia 21 de juny a una Jornada Estatal de mobilitzacions per a demostrar en els carrers un profund rebuig a la nova directiva europea de la vergonya, exigir el tancament immediat dels Centres d'Internament d'Estrangers i reclamar Drets Socials i Laborals per a tots i totes.\nEls Centres d'Internament per a Estrangers (CIE) són veritables presons on milers d'immigrants que no han comès cap delicte són tancats únicament per haver comès una irregularitat administrativa: no tenir la documentació que se'ls exigeix per a residir i treballar en el nostre país. Actualment existeixen a Espanya 10 Centres d'Internament que han rebut nombroses denúncies per part d'organitzacions socials, el Defensor del Poble i fins i tot el Parlament Europeu, a causa dels abusos i la falta de garanties que pateixen els immigrants que es troben detinguts, el que ha fet que siguen qualificats com els "Guantánamos Europeus".\nBorses de treball de Grup A Adm. General i auxiliars de ports\nBorsa d'ocupació temporal per al nomenament de funcionaris interins, grup A, sector administració general.\nBorsa d'ocupació temporal per a la contractació de personal laboral, grup D, auxiliars d'explotació portuària, per a prestar serveis a les localitats de: Vinaròs, Benicarló, Peñíscola, Burriana, Cullera, Dénia, Xàbia, Calp, Altea, la Vila Joiosa, Campello, Santa Pola i Torrevieja.\nNova sentència sobre l'específic: Castelló també ens dóna la raó\nEls jutjats contenciosos administratius de Castelló s'han sumat als de València i Alacant en el reconeixement del dret a que ens pugen el complement específic com Déu mana: un 2% amb caràcter general i un 1% anual de la massa salarial fins arribar al 100% del complement específic en la paga extra (la qual cosa suposa que hauràn de ser quatre anys, no tres, i un 25% més de retribució per eixe concepte entre les dues pagues). Veiem què diu la sentència:\n"... queda claro que, respecto al complemento específico para el ejercicio 2007 se prevén dos incrementos, uno del 2%, que se recoge en el párrafo primero del artículo 26.4, y cuya finalidad no puede ser otra que la de actualizar las retribuciones de los funcionarios para evitar pérdida de poder adquisitivo, y otro, adicional, es decir, además del 2%, que se recoge en el párrafo segundo del artículo 26.4 y en el artículo 23,3, párrafo primero, que es del 1% y está destinado a que el complemento específico se cobre también en las pagas extraordinarias. Ambos incrementos son independientes..."\nAmb aquesta, ja són almenys set sentències favorables a les tesis mantingudes per STAS-Intersindical Valenciana al respecte. Continuarà...\nPersonal educador d'educació infantil i d'educació especial\nFisioterapeutes d'educació especial\nen benefici de tot l'alumnat i per la dignificació laboral,\nPle reconeixement del caràcter educatiu de la seua tasca\nAdequació de les retribucions al seu nivell de responsabilitat\nEquiparació al calendari i horari docents\nDIMARTS 17 DE JUNY DE 10 A 14 HORES\nCONCENTRACIONS 11:30 hores\nalacant serveis territorials d'educació carratalà 47\nvalència conselleria d'educació av. campanar 32\nServeis mínims establerts per la Conselleria d'Economia, Hisenda i Ocupació:\n(Resolució de 13 de juny de 2008, del Conseller d'Economia, Hisenda i Ocupació)\na) Centres d'educació especial: 1 educador/a + 1 fisioterapeuta [o 2 ed., si no n'hi ha fisio]\nb) Centres d'educació infantil: 1 educador/a\nc) Centres docents ordinaris: no és necessari l'establiment de serveis mínims\nSTAS-Intersindical Valenciana - CAT - IGEVA - CSI*CSIF\nEl Sindicat aposta per l'extensió del seu model sindical\nIntersindical Valenciana celebra amb èxit el seu III Congrés\nDurant els dies 13 i 14 de juny han tingut lloc les sessions del III Congrés de la Intersindical Valenciana. En el congrés han participat 174 delegades i delegats dels diferents sindicats que formen part de la confederació. S'han aprovat les ponències de salut laboral, acció sindical, organització, modificació dels Estatuts, carta financera i determinació d'àmbits, així com resolucions en contra de la jornada de 65 hores, la modificació de la llei de la seguretat social i a favor de l'ensenyament i la sanitat públiques. A més, s'ha triat un Secretariat Confederal format per 16 persones que actuarà com una direcció col·legiada.\nEn la sessió inaugural van participar diversos representants de la societat valenciana. El Vice-rector de Cultura, Juan Bautista Peiró López, va donar la benvinguda a les delegades i delegats. També van intervindre el conseller de Justícia i Administracions Públiques, Fernando de Rosa Torner; el senador del PSPV-PSOE, Andrés Perelló Rodríguez; la Coordinadora General EUPV, Glòria Marcos Martí; el Secretari General Bloc, Enric Morera i Català; el membre de la Comissió Permanent del PCPV, Rafael Pla López; la responsable de polítiques socials d'Iniciativa del Poble Valencià, Reyes Matamales Arribas; el President d'Esquerra- País Valencià, Agustí Cerdà i Argent; el portaveu d'Esquerra Ecologista-Els Verds, Carles Arnal Ibàñez; el Secretari General de la Unió de Llauradors i Ramaders del País Valencià, Josep Botella Pardo; la presidenta províncial de CSI-CSIF, Paula Breñas Hernando; el President Autonòmic d'ANPE, Antonio Ponce; el Coordinador de la Zona de Levante de la Coordinadora de Treballadors del Mar, Rafael Beses Miguel; el Secretari d'Organització del Col.lectiu Lambda, José de Lamo; el representant d'ACSUD-Las Segovias, Tomàs de los Santos; la representant d'Entrepobles, Clara Molina; el Ex-President de Valencians pel Canvi i membre del Consell Directiu, Francesc de Paula Burguera; el representant d'Acció Cultural del País Valencià, Isidre Crespo i el President d'Escola Valenciana, Diego Gòmez.\nEn la cloenda van intervindre representants de diversos sindicats: Intersindical Alternativa de Catalunya, Intersindical Canària, STEE-EILAS (País Basc), STECLM-Intersindical (Castella la Manxa), STEA-Intersindical (Aragó), STEG (Galiza), USTEA-Intersindical Analuza, STEI-Intersindical de les Illes Balears, Sindicat de Treballadors per la Unitat de Classe, Sindicat Ferroviari-Intersindical i de la Confederació Intersindical. També es llegiren salutacions del Sindicato Andaluz de Trabajadores (SAT), Intersindical de Aragón, del STERM-La Intersindical (Murcia) i de l'Associació Civica Valenciana Tirant lo Blanc.\nEntre els participants en el Congrés es trobaven els sindicats: Associació de Funcionaris Interins Docents, Col·lectiu Autònom de Treballadors i Interins de la Generalitat Valenciana. Intersindical Valenciana i aquestes tres organitzacions han signat, recentment, sengles cartes de relacions per tal de convergir en el projecte intersindical.\nLa Intersindical Valenciana és una confederació en la qual s’integren el Sindicat de Treballadores i Treballadors de les Administracions i Serveis Públics (STAS), el Sindicat de Treballadores i Treballadors de la Salut del País Valencià (STSPV), el Sindicat de Treballadores i Treballadors de l’Ensenyament del País Valencià (STEPV), el Sindicat de Treballadors i Treballadores del Metall (STM), el Sindicat de Treballadores i Treballadors de la Indústria, Comerç i Serveis (STICS) i el Sindicat Ferroviari del País Valencià (SF-i). La Intersindical Valenciana es va constituir en 2002. Els sindicats que formen part de la Intersindical Valenciana mantenen la seua autonomia, la seua sobirania, amb estructures i línies d’actuacions pròpies. Actualment té 15.000 afiliades i afiliats i 420 delegades i delegats, majoritàriament en les administracions públiques i de forma incipient en el sector privat.\nIntersindical Valenciana pretén ocupar un tercer espai sindical convertir-se en una alternativa sindical per a molts treballadors i treballadores, una opció compromesa amb els reptes de la societat del segle XXI. Un espai sindical basat en l’assemblearisme, l’autonomia i la participació, allunyat del sindicalisme burocràtic.\nEls documents aprovats plantegen la necessitat de disposar d'un model productiu i social propi que supere els actuals. També estableixen les línies de l'acció sindical, l'horitzó que orienta tots els treballs desplegats per les bases i per les seccions sindicals. Defineixen alguns punts de la política sindical per als propers quatre anys, com la reivindicació d'un marc valencià de relacions laborals. A més aborden altres temes: els canvis en la legislació reguladora de la representació sindical; el reconeixement de la pluralitat sindical; la definició de les actuacions envers les condicions laborals i la precarietat laboral; la necessitat d'un treball saludable i la prevenció o lluita contra la violència en el treball i la sinistralitat laboral; el treball amb els moviments socials; els drets socials i les polítiques d'igualtat.\nIntersindical Valenciana elige un nuevo secretariado confederal de 16 personas\nIntersindical Valenciana reclama un ámbito autonómico de relaciones laborales\nSTAS-Iv, CAT i IGEVA\nCONCENTRACIÓ 11:30 h\nAlacant, als Serveis Territorials d'Educació, Carratalà 47\nValència, Conselleria d'Educació, Avda. Campanar 32\nDAVANT un ventall de funcions tan ample que inclou tasques educatives, higièniques, sanitàries, assistencials... I tot allò que interprete cada inspector/a educatiu, cada equip directiu, cada director/a de centre.\nDAVANT el desconeixement de la resta de professionals de la nostra figura i el nostre paper als centres educatius.\nDAVANT el maltractament econòmic que venim patint, per la pèrdua de poder adquisitiu, i la classificació en el nivell més baix possible, malgrat el nivell de responsabilitat que tenim.\nDAVANT l'absurda distribució de la jornada laboral, amb un excés d'hores d'atenció continuada als/les alumnes, uns horaris per a dinar totalment estrafolaris i l'absència absoluta de temps per a la coordinació, registre, valoració de les activitats realitzades, o preparació de materials.\nDAVANT la insuportable pressió que suposa enfrontar-se a l'enorme varietat de necessitats educatives especials.\nDAVANT el meninfotisme de la conselleria, que s'amaga en la desregulació per defugir les seues obligacions i carrega la compensació de les seues deficiències damunt les espatlles del sector més desprotegit del sistema educatiu.\nen benefici de tot l'alumnat i per la dignificació laboral, EXIGIM\nPLA ÈXIT, DESPLEGAMENT LOE, EDUCACIÓ PER A LA CIUTADANIA...\nDE DESGAVELLS, IMPOSICIONS I INGERÈNCIES EN L’ENSENYAMENT\n10 DE JUNY 19 HORES\nALACANT ESCALES DE L’IES JORGE JUAN\nCASTELLÓ DELEGACIÓ DEL CONSELL CASA DELS CARAGOLS (C. MAJOR, 78)\nConvoquen: CCOO, CSIF, UGT, STEPV-Iv\nCom a pas previ la unificació d'ambdues organitzacions\nIntersindical Valenciana i CAT signen una carta de relacions\nIntersindical Valenciana (Iv) i el Col·lectiu Autònom de Treballadors (CAT) han signat una carta de relacions com un pas més en la construcció d'un espai sindical alternatiu al País Valencià que afirme el sindicalisme de classe i que reconega com a instrument bàsic per a la presa de decisions l'assemblearisme, el federalisme i l'autonomia.\nIntersindical Valenciana i Col·lectiu Autònom de Treballadors consideren que aquest espai sindical ha de ser una eina per a la transformació social i la construcció d'un marc valencià de relacions socials, laborals i col.lectives, des de l'afirmació de la seua identitat, on aparega com a indestriable el seu caràcter internacionalista i solidari, al temps que treballe per la superació de les profundes desigualtats, de tot tipus, que existeixen al País Valencià i a la resta del món. A més, ha de ser una alternativa real al sindicalisme burocràtic, que no compta per a prendre decisions ni amb les seues bases ni tampoc amb el conjunt de les treballadores i treballadors.\nIntersindical Valenciana i CAT han decidit continuar treballant conjuntament i estretar les seues relacions en tots els àmbits de treball sindical, així com en els diferents moviments socials, immigració i moviment feminista. En conseqüència, manifestem la nostra voluntat compartida d'engegar la vertebració d'una proposta sindical alternativa, amb els següents compromisos:\nEl funcionament conjunt part del principi de sobirania total i plena de cadascuna de les dues organitzacions sindicals i del principi d'unió lliure entre iguals sobirans. Mentre no s'establesquen vincles orgànics més sòlids, cada organització podrà mantenir compromisos, vinculacions i relacions amb altres sindicats, federacions o confederacions sense que això supose ruptura dels presents acords.\nAfavorir les relacions i el treball comú de les nostres organitzacions en els diferents àmbits territorials, sectorials i seccions sindicals com elements de dinamització, concreció de l'acció, elaboració de propostes i coneixement mutu.\nAprofundir la convergència i cooperació que ha de desembocar, en un termini prudencial de temps (no superior a tres anys), en un procés ferm d'unitat orgànica en el marc de la Intersindical Valenciana.\nEn les properes eleccions sindicals les dues organitzacions concurriran conjuntament en tots els sectors.\nConstituir una comissió de treball per a intercanviar propostes, informacions, anàlisis i generar documents.\nAparició conjunta en pronunciaments, campanyes i intervencions públiques que afecten a qüestions de tipus general, social o laboral.\nConcentracions de la plataforma feminista\nIntersindical Valenciana us convoca a assistir hui, 4 de juny, a les 20:00 hores, com tots els primers dimecres de mes, a la concentració que en solidaritat amb les dones víctimes de la violència masclista convoca la Plataforma Feminista del País Valencià davant l'Ajuntament de València.\nTambé us convidem a la concentració que, convocada també per la Plataforma Feminista, tindrà lloc el dijous, 5 de juny, a la plaça de Manises de València, a les 11 hores, per a reclamar la despenalització de l'avortament.\nIntersindical Valenciana, contra la violència masclista\nL.P.F (43 anys), C.V. (76 anys), N.V .(22 anys), Y.A.P. (18 anys) S.C. (60 ANYS), M.S.L. (67 anys), L.G. (49 anys)... totes són dones assassinades per criminals masclistes. Però el seu record no pot ser només un número. No podem quedar-nos impassibles davant les seues morts, conseqüència d'una societat patriarcal que invisibilitza a les dones i els atorga un paper de reproductores o objectes sexuals que acaba en la violència masclista.\nHem d'exigir al Govern Valencià, l'aplicació i desenvolupament de les mesures de la Llei Integral, entre altres:\nLa societat s'ha de pronunciar contra la violència cap a les dones. Per això, com tots els primers dimecres de mes, Intersindical Valenciana (membre de la Plataforma Feminista) s'adhereix a les convocatòries de la Marxa Mundial de Dones i la Plataforma Feminista de València: tots els dimecres primers de mes, a la porta de l'Ajuntament de València.\nIntersindical Valenciana es complau a convidar-vos a l'exposició\nSENSE TÍTOLS obra sobre paper d'ENRIC M. CATALÀ\ncarrer Juan de Mena, 18, de València. L'exposició es podrà visitar de dilluns a divendres de 9:30 a 13:30 i de dilluns a dijous de 17 a 19 hores.\nMedi Ambient de Castelló no cobreix les vacants\nLa direcció territorial de la Conselleria de Medi Ambient, Aigua, Urbanisme i Habitatge de Castelló acumula unes 300 denuncies sense resoldre per falta de personal. La Generalitat no cobreix les vacants ni les baixes per malaltia, i destina la consignació presupostària prevista per a aquest fi per a una altres usos. Aquesta situació creada per la pròpia administració autonòmica és l'excusa per a obrir la porta a les externalitzacions i als falsos autònoms, creant una administració paral·lela sense respectar les garanties constitucionals.\nAprovats curs selectiu de promoció interna del grup D\nEl DOCV de 2 de juny publica la Resolució de 22 de maig de 2008, del conseller de Justícia i Administracions Públiques, per la que es publica la relació d'aspirants que han superat el curs selectiu d'accés al grup D, sector administració general, pel torn de promoció interna, mitjançant conversió directa de places. Convocatòria 79/04.\nEn el termini de 20 dies hàbils (fins el 25 de juny) comptats des del següent al de la publicació de la resolució en el Diari Oficial de la Comunitat Valenciana, els aspirants proposats hauran de presentar davant de la Direcció General d’Administració Autonòmica fotocòpia compulsada del títol acadèmic de graduat escolar, graduat en ESO, formació professional I o equivalent.\nobra sobre paper d'ENRIC M. CATALÀ\ncarrer Juan de Mena, 18, de València, a les 19:00 hores\nPresenta: Dra. Carmen Senabre Llabata\nÀrea d'Estètica i Teoria de les Arts (Universitat de València)\nL'exposició es podrà visitar de dilluns a divendres de 9:30 a 13:30 i de dilluns a dijous de 17 a 19 hores.


Collserola - Collserola s'uneix al projecte 'Parcs i biblioteques… naturalment!' - Notícia - L'informatiu\nUn programa que vincula l'espai natural i les biblioteques\nCollserola s'uneix al projecte 'Parcs i biblioteques… naturalment!'\nSessió de treball. Autor: CPNSC\nL’any 2017 va començar la iniciativa 'Parcs i biblioteques… naturalment!' amb l’objectiu de fomentar la col·laboració entre la Xarxa de Parcs Naturals i la Xarxa de Biblioteques Municipals de la Diputació de Barcelona. Aquell primer any, va engegar el programa a la zona del Maresme amb espais naturals protegits com el Parc del Montnegre i el Corredor, el Parc de la Serralada Litoral i el Parc de la Serralada de Marina. A finals del 2018, va incorporar-s'hi el Vallès Occidental i la participació de Parc Natural de Sant Llorenç del Munt i l’Obac i el Parc Rural de Montserrat.\nEnguany, és el Parc Natural de la Serra de Collserola qui s’incorpora al programa. El dilluns 24 de febrer es va organitzar una sessió de treball al Centre d’Educació Ambiental Can Coll amb representants de la Xarxa de Parcs Naturals, vuit biblioteques de l’entorn de Collserola i una representació del Consorci de Biblioteques de l’Ajuntament de Barcelona.\nDurant la trobada, es van presentar i apuntar línies de treball conjuntes entre els diferents centres on, des de les dinàmiques pròpies de cadascuna de les biblioteques, es pugui abordar una programació conjunta (exposicions, visites, sortides, hores del conte, etc.). Va ser també l’oportunitat de fer difusió dels serveis i materials del Centre de Recursos Educatius (CDRE) del Parc Natural de la Serra de Collserola, especialment aquells relacionats amb la publicació Qui ha passat per aquí?\nEntre les col·laboracions que s’estan valorant per a aquest primer any hi ha la celebració del Dia Europeu dels Parcs (24 de maig) sota el lema "La Biblioteca, porta del Parc", una proposta impulsada per les Biblioteques del Maresme, així com altres efemèrides ambientals, també incloses dins la Xarxa DocAmbCat.\nParcs i biblioteques... naturalment! a les xarxes socials\nPer a més informació, us convidem a seguir les activitats a través de les xarxes socials i pàgines web següents: pàgina web; etiquetes: #ParcsiBiblios i #BibliosMaresme; Twitter @bibliotequesXBM, @xarxadeparcs i @parcncollserola.\nCategoria: Collserola, Educació ambiental, Educació ambiental, Dia Europeu dels Parcs, Educació ambiental, Diputació de Barcelona, ODS,\nMés informació - Parc Natural de la Serra de Collserola


La Mutant es converteix en escenari per a pallassos i cossos en constant transformació - Cultur Plaza\nLa Mutant es converteix en escenari per a pallassos i cossos en constant transformació\nVALÈNCIA. (VP/EP). Sala La Mutant posarà en escena el pròxim cap de setmana dos espectacles molt diferents entre si però units pel mateix "esperit compromès i inconformista" que caracteritza a l'espai de Joan Verdaguer: Rhümia, de Rhum & Cia., i el solo Self Unfinished, de Xavier Le Roy.\nRhümia, que es representarà el dissabte 24 de novembre a les huit i mitja de la vesprada, és el segon muntatge de la companyia catalana Rhum & Cia. després de l'estrena de Rhum en 2014. Es tracta d'un retorn al concepte de clown més tradicional, amb grans dosis d'humor i tendresa però també amb un enfocament nou, poètic i boig, en el qual fins i tot hi ha temps per a reflexionar sobre la vida i la mort.\nEs tracta, en definitiva, d'un homenatge al món del circ i els pallassos pensat per a espectadors de totes les edats i fugint de qualsevol estereotip previ. "Molta gent ha vist els nostres muntatges tres o quatre vegades", assenyala l'actor Jordi Martínez, que afegeix: "Hem aconseguit que la nostra proposta no agrade solament als xiquets o als senyors de 80 anys, sinó que arribe a tots per igual". Al costat d'ell, participen en l'espectacle Joan Arqué, Roger Julia, Pepino Pascual i l'artista plàstic Mauro Paganini.\nPer la seua banda, Self Unfinished -programada per al diumenge 25 a les huit de la vesprada- constitueix una de les creacions més conegudes del prestigiós coreògraf francés Xavier Le Roy, que un dia va decidir deixar enrere el seu treball com a biòleg molecular per a convertir-se en un artista en constant desafiament.\nAmb Self Unfinished, que enguany celebra les seues dues dècades de representacions i que La Mutant presenta en col·laboració amb La Fundació Per Amor a l'Art i Bombas Gens, Le Roy proposa a l'audiència un viatge de metamorfosi i pel que es transforma en una criatura híbrida amb una part humana, una altra alienígena i una tercera més propera a la màquina.\nD'aquesta manera, el seu cos es configura constantment fins a atrapar per complet a l'espectador: "Definitivament faig art que vol experimentar: amb situacions, amb el públic, amb mi mateix; que vol fer-se preguntes sobre la representació corporal, sobre la producció de subjectivitat, sobre la construcció de relacions interpersonals".